मेगा स्टार राम चरण (Ram Charan) इन दिनों अपनी पत्नी उपासना के साथ अफ्रीका के तंजानिया (Ram Charan africa trip) में हैं, जहां वो अपने मजेदार पलों की कुछ झलकियां साझा कर रहे हैं। जापान की यात्रा के बाद ये उनकी अगली ट्रिप है। राम ने अपने सोशल मीडिया हैंडल से एक वीडियो (Ram Charan Video) साझा किया है, जिसमें वो खुली जीप चलाते हुए नजर आ रहे हैं। जीप के दरवाजे के ऊपर एक अन्य व्यक्ति के साथ उनके बगल में एक बच्चा भी बैठा नजर आ रहा है।
इसके बाद, क्लिप में, राम ने खुले में खड़े होकर अंडे भी पकाए। खाना बनाते समय वो अपने साथ मौजूद लोगों से बात करते हुए भी देखे जा सकते हैं। इसके बाद अभिनेता को अपने बालों को ठीक करते हुए जीप के हुड पर बैठे देखा गया। उन्होंने अपनी जीप से वन्य जीवों की तस्वीरें भी अपने कैमरे से कैद कीं। राम ने जिग्गी मार्ले के गीत जंबो को वीडियो के बैकग्राउंड में जोड़ा। इस पोस्ट को उन्होंने कैप्शन दिया, "अनटैम्ड अफ्रीका!" आउटिंग के लिए, राम ने एक काले रंग की टी-शर्ट, नीले रंग की जैकेट के नीचे मैचिंग पैंट पहनी थी और सफेद जूते के साथ अपना लुक पूरा किया। साथ में डार्क सनग्लासेज उन्हें और भी डैशिंग बना रही है।
सोशल मीडिया पर अभिनेता का ये पोस्ट देखते ही देखते वायरल हो रहा है। फैंस भी एक्टर के लुक और उनके फन मोमेंट्स को खूब पसंद कर रहे हैं। वर्कफ्रंट की बात करें तो, हाल ही में उन्हें एसएस राजामौली द्वारा निर्देशित, आरआरआर में देखा गया था, जिसने ना केवल भारत बल्कि दुनियाभर में खूब कोहराम मचाया और बॉक्स ऑफिस पर धुंआधार कमाई की। फिल्म ने दुनिया भर में करीब ₹1,200 करोड़ से अधिक की कमाई की।
View this post on Instagram
अभिनेता राम चरण आगामी 95वें अकादमी पुरस्कारों से पहले आरआरआर के प्रचार के लिए अमेरिका में व्यस्त हैं। हाल ही में उन्होंने पत्नी उपासना को उनके 'बेबीमून' पर ले जाने के लिए समय निकाला। मंगलवार को उपासना ने प्रकृति की खोज करने, खरीदारी करने और विभिन्न व्यंजनों को चखने की तस्वीरों वाले एक वीडियो को इंस्टाग्राम पर साझा किया। दंपति डॉल्फिन और व्हेल-वॉचिंग भी गए|
— Mayabazar TV (@mbtvtelugu) March 7, 2023
राम चरण कुछ समय से अमेरिका में एसएस राजामौली निर्देशित आरआरआर का प्रचार कर रहे हैं। एमएम कीरावनी द्वारा रचित आरआरआर गीत "नातु नातु" को 95वें अकादमी पुरस्कारों में सर्वश्रेष्ठ मूल गीत श्रेणी में नामांकित किया गया है। फिल्म पहले ही गोल्डन ग्लोब्स, क्रिटिक्स चॉइस अवार्ड्स, हॉलीवुड क्रिटिक्स एसोसिएशन अवार्ड्स, ह्यूस्टन फिल्म क्रिटिक्स सोसाइटी अवार्ड्स सहित अन्य पुरस्कार जीत चुकी है।